stanford-oval/wikipedia huggingface dataset:
הומוסקסואליות בתנ"ך
הומוסקסואליות בסדום

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. ניתן ועדיף להפנות ישירות למקורות הראשוניים, בפרט בפרשנים הקלאסיים.
בספר בראשית פרקים י"ח וי"ט מתואר הסיפור המקדים למהפכת סדום ועמורה. בטרם ההפיכה נשלחו מלאכים להוציא את לוט ולהציל אותו ואת משפחתו, במהלך שהותם של המלאכים אצל לוט מתאסף המון זועם מסביב לביתו של לוט ומבקש להוציא את המלאכים אליהם החוצה במטרה "לדעת" אותם:
טֶרֶם יִשְׁכָּבוּ וְאַנְשֵׁי הָעִיר אַנְשֵׁי סְדֹם נָסַבּוּ עַל הַבַּיִת מִנַּעַר וְעַד זָקֵן כָּל הָעָם מִקָּצֶה. וַיִּקְרְאוּ אֶל לוֹט וַיֹּאמְרוּ לוֹ אַיֵּה הָאֲנָשִׁים אֲשֶׁר בָּאוּ אֵלֶיךָ הַלָּיְלָה הוֹצִיאֵם אֵלֵינוּ וְנֵדְעָה אֹתָם.
בחלק מתרגומי התנ"ך לשפות זרות, וכן על פי כמה מפרשני המקרא, השורש "י.ד.ע" משמש כאן (וכן במופעים אחרים בתנ"ך) כלשון נקייה לקיום יחסי מין (לדוגמה: ”וְהָאָדָם יָדַע אֶת חַוָּה אִשְׁתּוֹ” (ספר בראשית, פרק ד', פסוק א')). בתגובה לדרישתם של תושבי סדום "לדעת" את אורחיו, לוט מציע להם במקום את בנותיו, ועל פי רבים מהפרשנים - עשה זאת על מנת לספק את היצר המיני של הקהל ובכך להגן על אורחיו מפני התעללות מינית. יש הרואים בכך התייחסות להומוסקסואליות של האנשים בקהל, שהעדיפו לקיים יחסי מין עם המלאכים, אותם חשבו לגברים, על פני בנותיו של לוט. חלק מפרשנויות אלו מתבססות על השוואה מקבילה לסיפור פילגש בגבעה שבספר שופטים. עם זאת, אחרים רואים זאת כהתנגדות מוחלטת להכנסת אורחים של תושבי סדום ורצונם לחקור את הזרים, ללא מאפיינים הומוסקסואליים מובהקים (או אפילו מיניים).
דוד ויהונתן

בספר שמואל, דוד המלך ויהונתן בן שאול מוצגים כידידי נפש בכמה וכמה מקומות, החל בחיסולו של גלית על ידי דוד, דרך סיפור בריחתו של דוד מפני שאול והעזרותו ביהונתן, וכלה בקינת דוד על מותם של שאול ויהונתן בקרב. מרבית הפרשנים והחוקרים מפרשים את חברותם כאהבה אפלטונית. לעומתם יש הטוענים שמערכת היחסים ביניהם סבבה סביב אהבה רומנטית או אהבה מינית‏. אלו מתבססים בעיקר על הפסוקים הבאים:
וַיִּכְרֹת יְהוֹנָתָן וְדָוִד בְּרִית בְּאַהֲבָתוֹ אֹתוֹ כְּנַפְשׁוֹ. וַיִּתְפַּשֵּׁט יְהוֹנָתָן אֶת הַמְּעִיל אֲשֶׁר עָלָיו וַיִּתְּנֵהוּ לְדָוִד וּמַדָּיו וְעַד חַרְבּוֹ וְעַד קַשְׁתּוֹ וְעַד חֲגֹרוֹ.
צַר לִי עָלֶיךָ אָחִי יְהוֹנָתָן נָעַמְתָּ לִּי מְאֹד נִפְלְאַתָה אַהֲבָתְךָ לִי מֵאַהֲבַת נָשִׁים.
קדש וקדשה

בספר דברים נאסר על כל אחד מבני ישראל להיות קדש, וכן על כל בת ישראל להיות קדשה, על פי הקבלה עם הפסוק הבא, העוסק באתנן זונה ומחיר כלב ומכנה אותם "תועבה", חלק מן הפרשנים וחלק מן התרגומים המודרניים מסבירים שה"קדש" היה משמש לזנות גברית (בפרט פולחנית). הקדשים היו קשורים בדרך כלשהי עם טקסי הדת הכנענית.
בספר מלכים ישנן מספר התייחסויות לקדשים שהתבססו בארץ ישראל, ובהמשך מוגרו על ידי יהושפט ויאשיהו.
נעמי, רות וערפה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא לא ברורות הטענות האחרונות לגבי "חתונות יהודיות" ולא מובאות טענות הנגד המוזכרות בפסקה האחרונה.
מגילת רות מספרת את סיפור משפחתה של נעמי שנודדת למואב שם הבנים מחלון וכליון נושאים לנשים את ערפה ורות. תוך זמן קצר מתים בעלה ובניה של נעמי והיא חוזרת חזרה לארץ ישראל, למסעה חזרה מתלוות כלותיה ערפה ורות. נעמי מציעה להן להישאר במולדתן במואב ורק ערפה נענית אך כולן פורצות בבכי:
וַתִּשֶּׂנָה קוֹלָן וַתִּבְכֶּינָה עוֹד וַתִּשַּׁק עָרְפָּה לַחֲמוֹתָהּ וְרוּת דָּבְקָה בָּהּ.
את מערכת היחסים הקרובה של אהבה וחברות הכוללת הקרבה של ממש מסבירים מספר חוקרים כקשר מיני בין שתי הנשים. למשל, תומאס מרלנד הורנר, חוקר התנ"ך ומחבר הספר "Jonathan Loved David: Homosexuality in Biblical Times", טוען: ”לא ניתן להוכיח שהיתה אהבה גופנית בין רות לנעמי. עם זאת, המילים הנכונות קיימות שם”. טיעונו של הורנר מבוסס ברובו על המילה "דָּבְקָה", שמשמש בספר בראשית פעמיים בהקשרים של משיכה רומנטית או מינית, בתיאור קשרי גבר-אשה ”עַל כֵּן יַעֲזָב אִישׁ אֶת אָבִיו וְאֶת אִמּוֹ וְדָבַק בְּאִשְׁתּוֹ וְהָיוּ לְבָשָׂר אֶחָד” ובסיפור דינה ”וַתִּדְבַּק נַפְשׁוֹ בְּדִינָה בַּת יַעֲקֹב וַיֶּאֱהַב אֶת הַנַּעֲרָ וַיְדַבֵּר עַל לֵב הַנַּעֲרָ”.
בטקסט מתוך מגילת רות, ובפרט בקטע ”אֶל אֲשֶׁר תֵּלְכִי אֵלֵךְ”, נעשה שימוש בדרך כלל בחתונות יהודיות הטרוסקסואליות.[דרושה הבהרה]
חוקרי המקרא שדוחים את הפרשנות הלהט"בית של מגילת רות עושים זאת על בסיס שזה מנוגד לראיות ספרותיות סמנטיות, תחביריות ואינטרטקסטואליות.[דרושה הבהרה]
ראו גם

הומוסקסואליות ודת
להט"ב ויהדות
הערות שוליים

↑  Hasbany, Homosexuality and Religion, p. 50,51
↑  Hilborn 2002, p. 4; cf. Issues in human sexuality, para. 2.11; Amsel
↑  תלמוד בבלי, מסכת יומא, דף ס"ז, עמוד ב'
1 2  Homosexuality and the Bible: A Case Study in the Use of the Bible for Ethics, Loren L. Johns
↑  The Bible and Homosexuality (אורכב 23.09.2010 בארכיון Wayback Machine), Mona West
↑  Homosexuality, by James B. De Young
↑  Keil and Delitzsch, Gn. 19:6-11
↑  John Gill, Gn. 19:8
↑  "A Reformed Response to Daniel Helminiak's Gay Theology, by Derrick K. Olliff and Dewey H. Hodges". Reformed.org. נבדק ב-2014-03-11.
↑  D S. Bailey, Homosexuality and the Western Tradition, p. 8
↑  John J. McNeil, the Church and the Homosexual, p. 50
↑  The construction of homosexuality, David Greenberg, p. 113
↑  Horner, Thomas Marland (1978). Jonathan loved David: homosexuality in biblical times. Westminster John Knox Press.
↑  ספר דברים, פרק כ"ג, פסוק י"ח
↑  ספר דברים, פרק כ"ג, פסוק י"ט
↑  ראו: ספר מלכים א', פרק י"ד, פסוק כ"ד; ספר מלכים א', פרק ט"ו, פסוק י"ב; ספר מלכים א', פרק כ"ב, פסוק מ"ז; ספר מלכים ב', פרק כ"ג, פסוק ז'
↑  ספר בראשית, פרק ב', פסוק כ"ד
↑  ספר בראשית, פרק ל"ד, פסוק ג'
↑  מגילת רות, פרק א', פסוק ט"ז
↑  Card, Claudia (1995). Lesbian choices. Columbia University Press. p. 26.
↑  Scott N. Callaham, "But Ruth Clung to Her: Textual Constraints on Ambiguity in Ruth 1:14," Tyndale Bulletin 63 (2012): 179-197.
צעצוע של סיפור – דמויות

צעצוע של סיפור (באנגלית: Toy Story) היא זיכיון של חברת וולט דיסני ופיקסאר, המבוסס על סדרת סרטי הנפשה ממוחשבת שהחלה בשנת 1995 עם הסרט "צעצוע של סיפור", שהופק על ידי פיקסאר והופץ על ידי דיסני. הזיכיון מבוסס על קונספט האנשה, על פיו לכל הצעצועים יש תודעה והם מנהלים חיים סודיים, ללא ידיעתם של בני האדם; הסרטים מתמקדים בקבוצה מגוונת של צעצועים, שבה חברים בין היתר הבוקר שריף וודי ומגן החלל באז שנות-אור. בכל אחד מסרטי הסדרה יוצאים הצעצועים באופן מפתיע להרפתקה חדשה, המאלצת אותם לעמוד בפני אתגרים שונים.
עמוד זה כולל רשימת דמויות אנימציה שונות אשר הופיעו בסרטים ובספיישלים של צעצוע של סיפור.
דמויות שהוצגו בצעצוע של סיפור > הצעצועים של אנדי

הצעצועים של אנדי נראו גם בשני הסרטים הבאים, בסוף הסרט השלישי הם נתרמו לבוני.
דמויות שהוצגו בצעצוע של סיפור > הצעצועים של אנדי > שריף וודי

| --- | --- |
 :  ראו גם – שריף וודי
טום הנקס (דיבוב מקורי, סרטים מרכזיים, סרטונים וספיישלים)
ג'ים הנקס (דיבוב מקורי, משחקי וידאו)
דרור קרן (דיבוב עברי)
שריף וודי הוא בובת בוקר משנות ה-50 של המאה ה-20, והצעצוע האהוב על אנדי. הוא הופיע בכל ארבעת סרטי צעצוע של סיפור, הוא המנהיג של כל הצעצועים של אנדי. היריבות שלו עם באז מהווה בסיס לסרט הראשון. בסרט צעצוע של סיפור 2, הוא נגנב במכירת חצר על ידי אספן צעצועים בשם אל, והצעצועים האחרים יצאו למבצע הצלה. בסרט זה, מתגלה שהוא היה כוכב בתוכנית טלוויזיה בשם וודי הכוכב. בסרט צעצוע של סיפור 3, הוא וכל שאר הצעצועים נתרמו לגן ילדים ומוכרחים לחזור הביתה לפני שאנדי יעזוב לקולג'. מאוחר יותר הוא תורם את עצמו ואת שאר הצעצועים לבוני. בסרט צעצוע של סיפור 4, הוא פוגש את בו פיפ בקרנבל, נפרד מחבריו הצעצועים ומצטרף אל בו פיפ עם משפחתם החדשה ויחד עזרו לצעצועים אבודים למצוא בעלים חדשים.
בסרט השני נרמז שוודי הוא צעצוע שעבר בירושה במשפחה.
דמויות שהוצגו בצעצוע של סיפור > הצעצועים של אנדי > באז שנות-אור

| --- | --- |
 :  ראו גם – באז שנות-אור
טים אלן (דיבוב מקורי, סרטים מרכזיים, סרטונים וספיישלים)
פאטריק ווארברטון (דיבוב מקורי, באז שנות אור ממפקדת הכוכב)
אלון נוימן (דיבוב עברי, סרטים מרכזיים, סרטונים וספיישלים)
ליאור אשכנזי (דיבוב עברי, באז שנות אור ממפקדת הכוכב)
באז שנות-אור הוא בובת "מגן חלל" מודרנית, אשר לובש חליפת חלל ירוקה ולבנה עם מגוון שכלולים כגון: כנפיים וקסדת אוויר, "רובה" לייזר, ומגוון אפקטים קוליים. בסרטים, הוא התנהג בתור המנהיג השני של וודי. בסרט צעצוע של סיפור, הוא חשב שהוא מגן חלל אמיתי והפך להיות היריב של וודי אשר הפסיד את כל תשומת הלב לטובת באז. משפט המחץ שלו הוא "אל האינסוף ומעבר לו!". במשך הסרט הוא מבין שהוא רק צעצוע, והוא וודי החלו להיות חברים טובים. הוא הכי נאמן לחברים שלו. בסרט צעצוע של סיפור 2, באז יחד עם מר ראש תפוד, האם, רקס וסלינקי יצא להציל את וודי מפני אל ולאחר ההצלה הוא החל להתיידד עם ג'סי הבוקרת, בסרט צעצוע של סיפור 3, הוא וג'סי החלו בקשר רציני. הוא אפילו רקד איתה סלסה בסוף הסרט בגרסה הספרדית שלו. בסרט צעצוע של סיפור 4 הוא עודד את וודי להיות עם בו פיפ וזכה להיפרד ממנו.
סדרת הטלוויזיה באז שנות אור ממפקדת הכוכב, ששודרה בשנים 2000–2001, מציגה את באז בתור מגן חלל אמיתי.
סרט האנימציה "שנות אור" שיצא ב-2022, מספר על הרפתקאותיו של באז שנות אור האמיתי (לא הצעצוע). הסרט מתרחש ביקום של "צעצוע של סיפור" והוא הסרט שגרם לאנדי לבקש את בובת באז שנות אור ליום ההולדת שלו.
דמויות שהוצגו בצעצוע של סיפור > הצעצועים של אנדי > בו פיפ

| --- | --- |
 :  ראו גם – בו פיפ (צעצוע של סיפור)
אנני פוטס (דיבוב מקורי)
שרון אלימלך (דיבוב עברי, צעצוע של סיפור)
עדי טופול (דיבוב עברי, צעצוע של סיפור 2)
אילנית גרשון (דיבוב עברי, צעצוע של סיפור 4)
בו פיפ היא בובת פורצלן ומושא אהבתו של וודי. היא מבוססת על הסיפור "בו פיפ הקטנה" ולידה נמצאות שלוש כבשים. בסרט הראשון, היא והכבשים נמצאות במנורה בחדר של מולי. במשחקי הדמיון של אנדי, היא בתפקיד העלמה במצוקה בסיפורים, והיא עדינה וטובת לב. למרות שהיא לא מופיעה בסרט השלישי בגלל שתרמו אותה לפני, היא מופיעה בסרט הרביעי בתפקיד מרכזי, שם היא מתאחדת עם וודי מחדש. בסרט הרביעי קיבלה תפקיד אקטיבי והרפתקני יותר לעומת דמותה הקודמת כעלמה במצוקה.
דמויות שהוצגו בצעצוע של סיפור > הצעצועים של אנדי > מר ראש תפוד

דון ריקלס (דיבוב מקורי)
שמעון כהן (דיבוב עברי, סרטים 1,2,3, צעצוע של סיפור בקיצור: חופשה בהוואי)
דב רייזר (דיבוב עברי, צעצוע של סיפור בקיצור: חיית מסיבות, ספיישלים, צעצוע של סיפור 4)
בובה בצורת תפוח-אדמה שיש להרכיבה. בדרך כלל הוא זעפן וציני. החל מהסרט השני, יש לו אישה ושמה גברת ראש תפוד והם נשואים באושר. מבוסס על הצעצוע בעל אותו שם. לפני הוצאת הסרט צעצוע של סיפור 4, ריקלס נפטר ולכן השתמשו בקולות שלא נעשו מהסרטי הזיכיון הקודמים.
דמויות שהוצגו בצעצוע של סיפור > הצעצועים של אנדי > סלינקי הכלב

ג'ים וארני (דיבוב מקורי, 1995-1999)
בלייק קלארק (דיבוב מקורי, 2010-2019)
יהודה אפרוני (דיבוב עברי, סרטים 1,2,3, סרטונים)
אלברט כהן (דיבוב עברי, צעצוע של סיפור 4)
בובת כלב קפיצית. ידידו ויד ימינו הנאמן של וודי, מתחנף אליו בצורה קיצונית.
דמויות שהוצגו בצעצוע של סיפור > הצעצועים של אנדי > רקס

וולאס שון (דיבוב מקורי)
ארל בואן (צעצוע של סיפור 2: באז שנות-אור להצלה)
ליאור זוהר (דיבוב עברי)
בובת טירנוזאורוס-רקס מפלסטיק בצבע ירוק גדול וגבוהה, אך ביחס למראהו הוא דמות המבוהלת מהעולם בצורה קיצונית ומגושם. אינו מצליח להיות מבהיל. חושש לעיתים קרובות שאנדי יחליף אותו בבובת דינוזאור מרשימה יותר. הופיע בסרט מפלצות בע"מ בתפקיד אורח. כמו כן הוא הופיע בסרטונים של צעצוע של סיפור ובספיישלים.
דמויות שהוצגו בצעצוע של סיפור > הצעצועים של אנדי > האם

ג'ון ראטזנברגר (דיבוב מקורי)
אנדרו סטנטון (באז שנות אור ממפקדת הכוכב)
אבי אוריה (דיבוב עברי, סרטים 1,2,3, צעצוע של סיפור בקיצור: חופשה בהוואי)
עמי מנדלמן (דיבוב עברי, צעצוע של סיפור בקיצור: פעמיים באז בבקשה)
גיא רושיניאק (דיבוב עברי, צעצוע של סיפור בקיצור: חיית מסיבות)
דידי גת (דיבוב עברי, צעצוע של סיפור 4)
קופת חיסכון בצורת חזיר בצבע ורוד. דמות סרקסטית לרוב וחבר טוב של מר ראש תפוד, במשחקים עם אנדי הוא מתואר בתור הנבל "ד"ר צלע חזיר הנורא". בסרט מכוניות ישנו הומאז' לדמות.
דמויות שהוצגו בצעצוע של סיפור > הצעצועים של אנדי > סמל ודלי פלוגת החיילים

רונלד לי ארמי (דיבוב מקורי, סרטים 1,2,3)
אורי הוכמן (דיבוב עברי, סרטים 1,2)
יורם יוספסברג (דיבוב עברי, צעצוע של סיפור 3)
צעצוע של חייל פלסטיק שמפקד על פלוגת חיילי פלסטיק. הפלוגה מבצעת הרבה מבצעים חשובים בעולם הצעצועים. בסרט השלישי, לאחר שאמו של אנדי זרקה את רוב החיילים, האחרונים שנשארו (כולל הסמל) עוזבים את הבית של אנדי ועוברים לגן סאניסייד.
דמויות שהוצגו בצעצוע של סיפור > הצעצועים של אנדי > RC

RC הוא מכונית המרוץ של אנדי אשר פועלת דרך שלט רחוק. מצליח לדבר באמצעות חריקת צמיגים, אך הצעצועים מבינים מה הוא אומר. מופיע רק בשני הסרטים הראשונים, אך לא מופיע בסרט השלישי כיוון שנמכר או נמסר.
דמויות שהוצגו בצעצוע של סיפור > משפחת דייוויס > אנדי דייוויס

ג'ון מוריס (דיבוב מקורי)
צ'רלי ברייט (דיבוב מקורי, אנדי הצעיר בצעצוע של סיפור 3)
ג'ק מקגרו (דיבוב מקורי, אנדי הצעיר בצעצוע של סיפור 4)
גיל סגל (דיבוב עברי, צעצוע של סיפור)
דניאל מגון (דיבוב עברי, צעצוע של סיפור 2 ו-3)
גבריאל כהן (דיבוב עברי, צעצוע של סיפור 4)
אנדי הוא ילד קטן שאוהב לשחק בצעצועים והילד של וודי, באז ושאר הצעצועים בשלושת הסרטים הראשונים. בסרט השלישי, הוא בן 17 ורגע לפני שהוא עוזב לקולג' הוא תרם את כל צעצועיו לבוני.
דמויות שהוצגו בצעצוע של סיפור > משפחת דייוויס > גברת דייוויס

לורי מטקלאף (דיבוב מקורי)
רמה מסינגר (דיבוב עברי, סרטים 1,2,3)
לרה אקסלרוד (דיבוב עברי, צעצוע של סיפור 4)
גברת דייוויס היא אמם של אנדי ומולי. שמה הפרטי לעולם לא נחשף בסרטים, וכן לא ידוע מה עלה בגורל בעלה (אביהם של אנדי ומולי).
דמויות שהוצגו בצעצוע של סיפור > משפחת דייוויס > מולי דייוויס

בי מילר (דיבוב מקורי, צעצוע של סיפור 3)
לורה שופוב (דיבוב עברי, צעצוע של סיפור 3)
אחותו הקטנה של אנדי, אשר נראתה כתינוקת בסרט הראשון, כפעוטה בסרט השני וכילדה בוגרת בסרט השלישי. בסרט הראשון היא גרה עם אנדי באותו חדר ואחרי שעברו דירה, הם קיבלו חדרים נפרדים. בין הצעצועים שהיו לה היו בו פיפ, גברת ראש תפוד (אותו קיבלה בסוף הסרט הראשון) וברבי, אותה היא מוסרת לגן סאניסייד. תרמה את בו פיפ בתחילת הסרט הרביעי.
דמויות שהוצגו בצעצוע של סיפור > משפחת פיליפס > סיד פיליפס

אריק וון דטן (דיבוב מקורי)
יובל סגל (דיבוב עברי)
הנבל של הסרט הראשון והשכן הסאדיסט של אנדי אשר נוהג להתעלל בצעצועים ולפרק אותם, במיוחד של אחותו. כאשר מצא את וודי ובאז והתעלל בהם, הם הענישו אותו והקימו מרד נגדו עם כל הצעצועים שהרס. בסרט השלישי הוא הופיע בהופעת אורח בפועל זבל מתבגר (ניתן להבין שזה הוא בעזרת חולצת הגולגולת שלו). סיד הוא האדם היחידי בסדרת הסרטים שיודע שצעצועים חיים.
דמויות שהוצגו בצעצוע של סיפור > משפחת פיליפס > חנה פיליפס

שרה פרימן (דיבוב מקורי)
חני מילר (דיבוב עברי)
אחותו הקטנה של סיד, שונאת שאחיה מפרק את צעצועיה. אחרי שסיד חזה בצעצועים שלו קמים לחיים והפך לטראומתי, היא החלה להתעלל בו בעזרת הבובה שלה.
דמויות שהוצגו בצעצוע של סיפור > משפחת פיליפס > סקאד

הכלב הגדול והנוראי של סיד, שונא צעצועים בדיוק כמוהו.
דמויות שהוצגו בצעצוע של סיפור > חייזרים / אנשים קטנים ירוקים

ג'ף פידג'ון (דיבוב מקורי)
פאטריק ווארברטון (באז שנות אור ממפקדת הכוכב)
שירלי טפר (דיבוב עברי, צעצוע של סיפור 2)
יובל סגל, דור סרוגו ועדי רז (דיבוב עברי, צעצוע של סיפור 3)
חייזרים קטנים בעלי שלוש עיניים, הופיעו לראשונה בסרט הראשון כשבאז נכנס למנוף במחשבה שזה ספינת חלל הם סיפרו על המפקד שלהם "הצבת". בסרט השני בזמן נהיגה לשדה התעופה נתקלו באז וחבריו בשלושה חייזרים קטנים ובאחד הסיבובים הם ניצלו בידי מר ראש תפוד ובסוף הסרט גברת ראש תפוד החליטה לאמץ אותם. בסרט השלישי הם הצילו את וודי, באז וכל החברים משריפה באמצעות מנוף וזכו להוקרה ממר ראש תפוד וגברת ראש תפוד. בסרט "באז שנות אור ממפקדת הכוכב: ההרפתקאה מתחילה" הם בעלי תפקיד יותר משמעותי.
דמויות שהוצגו בצעצוע של סיפור 2 > חבורת וודי הכוכב > ג'סי

| --- | --- |
 :  ראו גם – ג'סי (צעצוע של סיפור)
ג'ואן קיוזאק (דיבוב מקורי)
שרית וינו-אלעד (דיבוב עברי, צעצוע של סיפור 2, צעצוע של סיפור 3, צעצוע של סיפור בקיצור: פעמיים באז בבקשה)
נועה גורן (דיבוב עברי, צעצוע של סיפור בקיצור: חופשה בהוואי, צעצוע של סיפור בקיצור: חיית מסיבות, צעצוע של סיפור: ההסתבכות, צעצוע של סיפור: הזמן שנשכח)
מאיה מיטלפונקט (דיבוב עברי, צעצוע של סיפור 4)
ג'סי היא בובת בוקרת, היא חלק מחבורת וודי הכוכב. בצעצוע של סיפור 2, לאחר שכנוע של וודי, ג'סי הפכה להיות הצעצוע של אנדי ואפילו זכתה להתיידד עם באז. בצעצוע של סיפור 3, היא חשבה שאנדי זרק אותה ואת שאר הצעצועים, אף על פי שהוא התכוון להביא אותם לעליית הגג. מאוחר יותר בסרט היא ובאז פיתחו קשר רומנטי. בסוף הם רקדו לצלילי השיר "You've Got a Friend in Me" בספרדית. בצעצוע של סיפור 4, היא קיבלה את סיכת השריף של וודי והפכה למנהיגת הצעצועים. בספיישל צעצוע של סיפור: ההסתבכות, היא הפכה להיות הדמות הראשית והצילה את הצעצועים מגנב צעצועים מרושע במלון. נרמז שג'סי הייתה שייכת לאמו של אנדי כשהייתה צעירה.
דמויות שהוצגו בצעצוע של סיפור 2 > חבורת וודי הכוכב > עין-השור

עין-השור הוא בובת סוס אשר הופיע בתור אחד מכוכבי הסדרה "וודי הכוכב". בסדרה הבדיונית הוא הסוס של וודי. בצעצוע של סיפור 2, הוא היה מאושר לראות את וודי לאחר זמן רב באחסון. לאחר אירועי הסרט הוא הפך להיות אחד מהצעצועים של אנדי. בניגוד להאם, רקס או סלינקי, שהם צעצועים שמבוססים על חיות, עין השור לא מדבר.
דמויות שהוצגו בצעצוע של סיפור 2 > חבורת וודי הכוכב > פיט המסריח כורה הפחם

קלסי גראמר (דיבוב מקורי)
יוסי יבלונקה (דיבוב עברי)
הנבל של צעצוע של סיפור 2 וחלק מסדרת "וודי הכוכב", בניגוד לשאר צעצועי הסדרה, הוא מעולם לא נפתח והתלונן שבזמן שכל הצעצועים נקנו הוא ישב על המדף. הוא שונא צעצועי חלל עקב ביטול הסדרה לאחר ששגרו את הספוטניק 1 דבר אשר גרם לילדים לשחק בצעצועי חלל במקום. לאחר שהובס בידי וודי וחבריו, הועבר פיט לתיק של ילדה עם בובת ברבי צבועת פנים. בראיון פיקטיבי שקיימו עם הדמויות לאחר עלילת הסרט השני, נאמר שפיט מאושר מאוד בבית שהוא הגיע אליו.
דמויות שהוצגו בצעצוע של סיפור 2 > חנות הצעצועים של אל

דמויות אלו הוצגו ב"חנות הצעצועים של אל"
דמויות שהוצגו בצעצוע של סיפור 2 > חנות הצעצועים של אל > באז המתחזה

טים אלן (דיבוב מקורי)
אלון נוימן (דיבוב עברי)
בובת באז שנות-אור בעל חגורת כוח משיכה. הוא אינו יודע שאינו אלא צעצוע. לוכד את באז המקורי בקופסה בחנות הצעצועים של אל, בעוון "בגידה" ויציאה מהקופסה בטרם הזמן. המתחזה מוביל את החבורה לשחרר את וודי, עד שבאז המקורי משתחרר. בהמשך הוא נחשף בתור בנו של קיסר הרשע זורג והחליט להישאר עם אביו. לא ידוע מה עלה בגורלו ובגורל זורג לאחר הסרט השני.
דמויות שהוצגו בצעצוע של סיפור 2 > חנות הצעצועים של אל > קיסר הרשע זורג

אנדרו סטנטון (דיבוב מקורי, צעצוע של סיפור 2)
ויין נייט (דיבוב מקורי, באז שנות אור ממפקדת הכוכב)
מיכה אוזין סליאן (דיבוב עברי, צעצוע של סיפור 2)
אלי גורנשטיין (דיבוב עברי, באז שנות אור ממפקדת הכוכב)
בובת נבל חלל ואויבו המקורי של באז שנות-אור. בצעצוע של סיפור 2 הוא נחשף בתור אביו של באז המתחזה כהומאז' לסרט "מלחמת הכוכבים - פרק 5: האימפריה מכה שנית" והחליט להישאר עם בנו. בצעצוע של סיפור 3, הופיע זורג בסצנת הקרדיטים בתור אחד מהצעצועים החדשים בגן סאניסייד. זורג הופיע גם בסרט הווידאו באז שנות אור ממפקדת הכוכב: ההרפתקה מתחילה ובסדרה באז שנות אור ממפקדת הכוכב בתור הנבל הראשי.
דמויות שהוצגו בצעצוע של סיפור 2 > חנות הצעצועים של אל > ברבי מדריכת הטיולים

ג'ודי בנסון (דיבוב מקורי)
הילה סורג'ון פישר (דיבוב עברי)
בובת ברבי אשר עשתה סיור לצעצועים של אנדי בחנות הצעצועים של אל, דמותה הופיעה שנית ברשימת הקרדיטים כשהיא מחייכת ומנפנפת לשלום לצופים.
דמויות שהוצגו בצעצוע של סיפור 2 > אל מקוויגין

ויין נייט (דיבוב מקורי)
אברהם מור (דיבוב עברי)
בעל חנות צעצועים גדולה. הייתה לו פרסומת על באז שנות-אור בסרט הראשון, הוא מופיע בפרסומת לחנותו בתור תרנגולת. הוא גם אספן צעצועים ומשלים בעזרת וודי את הסדרה של הצעצועים הנדירים מהסדרה משנות ה-50 (ג'סי, עין-השור ופיט) והולך למכור את הרביעייה למוזיאון "קונישי" בטוקיו שביפן ולהרוויח כסף רב. וודי נלחם כדי לברוח ממנו וגורר אחריו את ג'סי ועין-השור. גנב את וודי לאחר שאימו של אנדי הודיעה לו שוודי אינו למכירה (אף על פי שאל הציע לה סכום נאה עבור וודי).
דמויות שהוצגו בצעצוע של סיפור 2 > גברת ראש תפוד

אסטל האריס (דיבוב מקורי)
אתי שילוני (דיבוב עברי, צעצוע של סיפור 2 ו-3, צעצוע של סיפור בקיצור: פעמיים באז בבקשה, צעצוע של סיפור בקיצור: חיית מסיבות)
ציפי מור (דיבוב עברי, צעצוע של סיפור בקיצור: חופשה בהוואי)
חגית דסברג (דיבוב עברי, צעצוע של סיפור 4)
אשתו של מר ראש תפוד. הם חברים והיא גורמת לו להתאהב בה כל פעם מחדש. היא גם כמו מר תפוד בובה בצורת פרצוף תפוח אדמה היא לעומת אדון תפוד רגשנית ואוהבת. היא תמיד מסודרת ומפונקת. היא הופיעה גם בסרטים הנוספים וגם בסרטונים של צעצוע של סיפור. ביניהם בצעצוע של סיפור בקיצור: חופשה בהוואי היא גילמה מדריכת טיולים להרפתקה בהוואי של קן וברבי.
דמויות שהוצגו בצעצוע של סיפור 2 > ויזי

ג'ו ראנפט (דיבוב מקורי)
רוברט גולט (דיבוב מקורי, שירה)
אבי חדש (דיבוב עברי)
מומי לוי (דיבוב עברי, שירה)
פינגווין צפצפה אשר וודי הכיר שהיה במדף עקב ידו השבורה, לאחר מכן הועמד ויזי למכירה על ידי אימו של אנדי אך וודי מציל אותו, בסוף הסרט הוא קיבל צפצפה חדשה במקום הצפצפה שהתקלקלה. לא מופיע בסרט השלישי כיוון שנמכר או נמסר.
דמויות שהוצגו בצעצוע של סיפור 2 > המשפץ

ג'ונתן האריס (דיבוב מקורי)
נתן כוגן (דיבוב עברי)
מתקן צעצועים מבוגר. תיקן את וודי לאחר שזרועו נקרעה. הופיע במקור בסרט הקצר של פיקסאר "המשחק של גרי".
דמויות שהוצגו בצעצוע של סיפור 2 > באסטר

הכלב הקטן של אנדי, ידיד טוב של וודי. בסרט השלישי הזדקן.
דמויות שהוצגו בצעצוע של סיפור 3 > צעצועי סאניסייד > לאצו הדוב המחבק

נד ביטי (דיבוב מקורי)
צביקה שוורצברג (דיבוב עברי)
דוב ורוד פרוותי עם ריח של תותים. אף על פי שבתחילה הוא מציג עצמו כנחמד, בהמשך הוא מתגלה כאנטגוניסט המרכזי בסרט. וודי מגלה למה הוא נהפך לרשע כל כך. שליטת הטרור שלו נגמרה שתינוק גדול זרק אותו לפח האשפה על כעונש על ששיקר לו. בסוף הסרט, במזבלה, לאצו נלקח בידי פועל אשפה אשר קשר אותו במשאית.
דמויות שהוצגו בצעצוע של סיפור 3 > צעצועי סאניסייד > תינוק גדול

בובת תינוק גדולה, המתגלה כשותפה למזימותיו של לאצו. מפסיק לשתף איתו פעולה בסוף הסרט, לאחר שגילה כי לאצו שיקר לו.
דמויות שהוצגו בצעצוע של סיפור 3 > צעצועי סאניסייד > קן

מייקל קיטון (דיבוב מקורי)
בועז קונפורטי (דיבוב עברי)
בובת קן, בן זוגה של ברבי, המוחה על כך שהוא נחשב צעצוע של בנות. משתתף במזימותיו של לאצו, אך בסוף עוזר לוודי וחבורתו. גר עם ברבי בבית הבובות ומשנה את הגן. קן מופיע בשנית עם ברבי בסרטון צעצוע של סיפור בקיצור: חופשה בהוואי.
דמויות שהוצגו בצעצוע של סיפור 3 > צעצועי סאניסייד > צעצועי סאנסייד נוספים

טוויץ' (ג'ון קיגן / עמי מנדלמן) - בובת של לוחם ירוק עם ראש של חרק, כנפיים ושרירים. הוא אחד העוזרים של לאצו.
סטרץ' (וופי גולדברג / ענת ניב) - בובת תמנונה מגומי עם גוף סגול. היא הנקבה היחידה בחבורה של לאצו.
צ'אנק (ג'ק אנג'ל / יורם יוספסברג) - בובת מפלצת אבן ואחד מהעוזרים של לאצו.
ספארקס (ג'אן ראבסון / עדי רז) - רובוט צעצוע ואחד מהעוזרים של לאצו.
צ'אטר הטלפון (טדי ניוטון / יובל סגל) - מבוסס על צעצוע בעל אותו שם. הוא יכול לדבר רק עם מי שלוקח את השפופרת שלו. עוזר לוודי וחבריו במבצע הבריחה עד שנחשף, בסוף תקנו אותו מחדש.
תולעת ספרים (ריצ'רד קיינד / עדי רז) - תולעת ספרים צעצוע עם פנס ולובש משקפיים.
דמויות שהוצגו בצעצוע של סיפור 3 > ברבי

ג'ודי בנסון (דיבוב מקורי)
ליאת הר לב (דיבוב עברי)
בובת ברבי אשר שייכת במקור למולי, אחותו של אנדי, עד שהיא החליטה לתרום אותה, בגן סאניסייד היא פוגשת את קן. היא מבוססת על בובת ברבי משנת 1983. ברבי הופיעה בשנית עם קן בסרטון צעצוע של סיפור בקיצור: חופשה בהוואי.
דמויות שהוצגו בצעצוע של סיפור 3 > המשפחה של בוני > בוני

אמילי האן (דיבוב מקורי, צעצוע של סיפור 3, סרטונים וספיישלים)
מדלן מקגרו (דיבוב מקורי, צעצוע של סיפור 4)
בר סביר (דיבוב עברי, צעצוע של סיפור 3, סרטונים וספיישלים)
עמרי שני (דיבוב עברי, צעצוע של סיפור 4)
בוני היא אחת מהילדים שלמדו בגן סאניסייד, שם אמא שלה עובדת. היא נהייתה הבעלים של וודי, באז וכל הצעצועים שאנדי תרם לה בסוף הסרט השלישי. בסרטון צעצוע של סיפור בקיצור: חופשה בהוואי, היא ומשפחתה נסעו להוואי והשאירו את ברבי וקן בחדרה. בוני מופיעה שוב בספיישלים ובסרט צעצוע של סיפור 4 שם היא יצרה את מזלגוני.
דמויות שהוצגו בצעצוע של סיפור 3 > המשפחה של בוני > אמא של בוני

לורי אלן (דיבוב מקורי)
חגית דסברג (דיבוב עברי)
רונה בקרמן (דיבוב עברי, צעצוע של סיפור בקיצור: חופשה בהוואי)
סאן ספיר (דיבוב עברי, צעצוע של סיפור בקיצור - פעמיים באז בבקשה)
אמא של בוני עובדת בגן סאניסייד וחברה טובה של המשפחה של אנדי.
דמויות שהוצגו בצעצוע של סיפור 3 > המשפחה של בוני > הצעצועים של בוני

דולי - בובת עם כפתורים ובעלת שן אחת.
דיבוב מקורי: בוני האנט
דיבוב עברי: אורית פלג (צעצוע של סיפור 3) / רונה בקרמן (צעצוע של סיפור בקיצור: חופשה בהוואי) / איה שבא (צעצוע של סיפור 4)
טריקסי - בובת טריצרטופס, אלופה במחשבים.
דיבוב מקורי: קריסטן שאל
דיבוב עברי: לורן סביר
מר קיפודי - בובת קיפוד, הלובש סרבל שווצרי.
דיבוב מקורי: טימותי דלטון
דיבוב עברי: אוהד שחר (קול מרכזי) / יובל סגל (צעצוע של סיפור בקיצור: פעמיים באז בבקשה)
באטרקאפ - בובת חד קרן, מדבר בקול נמוך.
דיבוב מקורי: ג'ף גרלין
דיבוב עברי: עמי ויינברג (צעצוע של סיפור 3) / יובל ינאי (צעצוע של סיפור בקיצור: חופשה בהוואי) / גיל וסרמן (צעצוע של סיפור 4)
צ'אקלס הליצן - בובת ליצן כעוסה המדברת בקול נמוך. הוא הכיר את לאצו כשהם היו אצל ילדה בשם דייזי. לא הופיע בסרט הרביעי.
דיבוב מקורי: באד לאקי
דיבוב עברי: שמיל בן ארי (צעצוע של סיפור 3) / שאול עזר (צעצוע של סיפור בקיצור: חופשה בהוואי)
פינלופי, פיטי, ופיטריס - בובות גרגרי אפונה.
דיבוב מקורי: צ'רלי ברייט, אמבר קרונר ובריאנה מייונד
דיבוב עברי: מאיה אמיר, רועי ניב והללי יבש
טוטורו - בובת פרווה אשר מבוססת על הדמות הראשית מהסרט "השכן הקסום שלי טוטורו" מאת הייאו מיאזאקי.